Առաջին անգամ ֆինանսավորում է ստացել 2015 թ․ (NED հիմնադրամի կողմից երկու տարի տևողությամբ ծրագրի համար), ինչը հնարավորություն է տվել ունենալ տարածք (Հրաչյա Քոչար 13, արվեստանոց 33 հասցեով), որը օգտագործվել է որպես պլատֆորմ և հավաքատեղի ձախակողմյա հայացքներ ունեցող մարդկանց, նախաձեռնությունների և նախագծերի համար։ 2017 թ․ Հենրիխ Բյոլ հիմնադրամի ֆինանսական աջակցությամբ, «Ազատ լրագրողների ցանց» ՀԿ֊ի հետ համատեղ անցկացրել է երկրում առաջին Ձախ ֆորումը՝ երեք օր տևողությամբ հավաք, որը միավորել է ձախ հայացքներ ունեցող 49 ակտիվիստների, արվեստագետների և տեսաբանների։